**รายงานการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น   
รัฐวิสาหกิจ และกำนัน ผู้ใหญ่บ้าน ฯลฯ อำเภอพรหมบุรี**

**ครั้งที่ 2/2560**

**วันพฤหัสบดีที่ 2 กุมภาพันธ์ พ.ศ. 2560 เวลา 09.00 น.   
ณ หอประชุมอำเภอพรหมบุรี**

**...................................................................**

**ผู้มาประชุม**

1. นายบรรลือ ชูชาติ นายอำเภอพรหมบุรี

2. พ.ต.อ.สุกิจ อรุณฤกษ์ถวิล ผู้กำกับการสถานีตำรวจภูธรพรหมบุรี

3. นายพิพัฒน์ ธนินชัยภูริวัฒน์ ท้องถิ่นอำเภอพรหมบุรี.

4. นายเจริญ แสงเพ็ชร ประมงอำเภอพรหมบุรี

5. นายฉนันท์ วงษ์ลุน ปศุสัตว์อำเภอ (แทน)

6. **นางสาวละเมียด โพธิ์งาม** ที่ดินอำเภอพรหมบุรี

7. ร.ต.มานิต พัดนาก รักษาการแทนสัสดีอำเภอพรหมบุรี

8. นายวิสุทธิ์ รอดคำ สาธารณสุขอำเภอพรหมบุรี

9. ร.ท.สมเพษ ธัญญเจริญ ผบ.มว.2 ชป.พท.ที่6 (ป.พัน.711)

10. นางสมคิด ตั้วสมพงษ์ เกษตรอำเภอพรหมบุรี

11. **นางสาวพรกนก สุขอุดม** พัฒนาการอำเภอพรหมบุรี

12. พ.อ.อ.สมเดช สุขเรืองรอง นายกองค์การบริหารส่วนตำบลบ้านแป้ง (แทน)

13. นายอนุรักษ์ เอื้อเฟื้อพันธุ์ ประธานชมรมกำนัน ผู้ใหญ่บ้าน/กำนันตำบลพรหมบุรี

14. นายบุญธรรม สินเขียวพงศ์ กำนันตำบลบางน้ำเชี่ยว

15. นายโอภาส ขำเจริญ กำนันตำบลบ้านแป้ง

16. นายประสิทธิ์ นนท์วงษ์ กำนันตำบลบ้านหม้อ

17. นายมานะ ผลทับทิม กำนันตำบลพระงาม

18. นายมาโนจน์ ภู่ระหงษ์ กำนันตำบลโรงช้าง

19. นายอนันต์ ทองประทีป กำนันตำบลหัวป่า

20. นายเจษฎา ปาลวัฒน์ ปลัดอำเภอ

21. นางบุษยา เกตุแก้ว ปลัดอำเภอ

22. นายณัฐวุฒิ เรืองสม ปลัดอำเภอ

23. นางพีรภาว์ แก่นเสน ปลัดอำเภอ

24. นางสาวจินตนา ทาภักดี ปลัดอำเภอ

**ผู้ไม่มาประชุม** -

1. นายคมสันต์ เกิดพิทักษ์ นายกเทศมนตรีตำบลพรหมบุรี (ติดราชการ)

2. นายภูวเดช มังสาทอง นายกองค์การบริหารส่วนตำบลพระงาม (ติดราชการ)

3. นายมุนี คำแย้ม นายกเทศมนตรีตำบลบางน้ำเชี่ยว (ติดราชการ)

4. นายทวีป ผูกโพธิ์ นายกองค์การบริหารส่วนตำบลบ้านหม้อ (ติดราชการ)

5. นายนิสิตย์ ดียิ่ง นายกองค์การบริหารส่วนตำบลโรงช้าง (ติดราชการ)

**มติที่ประชุม รับทราบ**

**/เมื่อที่ประชุม…**

**-2-**

เมื่อที่ประชุมพร้อม นายบรรลือ ชูชาติ นายอำเภอพรหมบุรี ประธานการประชุมกล่าวเปิดการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น รัฐวิสาหกิจและกำนัน ครั้งที่ 2/2560 ประจำเดือน กุมภาพันธ์ 2560 และดำเนินการประชุมตามระเบียบวาระการประชุม ดังนี้

**ระเบียบวาระที่** 1 เรื่อง ประธานแจ้งให้ที่ประชุมทราบ

**1) เรื่อง สรุปการมอบนโยบายของปลัดกระทรวงมหาดไทย และ อธิบดีกรมการปกครอง**

ตามที่กรมการปกครองได้กำหนดให้มีการประชุมระหว่างกรมการปกครองกับข้าราชการกรมการปกครองในส่วนภูมิภาคและกำนันผู้ใหญ่บ้าน ประจำเดือน กุมภาพันธ์ 2560 โดยสรุปข้อราชการสำคัญได้ ดังนี้

1. การรับโอนกิจการพิธีฮัจญจากกรมการศาสนามาอยู่ในความรับของกรมการปกครอง

2. การจัดระบบการสื่อสาร หากมีเหตุขัดข้อง ให้เป็นหน้าที่ของอำเภอ และกำนัน ผู้ใหญ่บ้านในการแจ้งข้อมูลให้กรมการปกครองทราบ

3. การฝึกจัดตั้ง การเก็บรักษาอาวุธปืน ของหมู่บ้าน อพป.

4. การเผยแพร่ศาสตร์ของพระราชา ของพระบาทสมเด็จพระปรมินทรมหาภูมิพลอดุลยเดช รัชกาลที่ 9 ในเรื่องของการนำแนวทางปรัชญาเศรษฐกิจพอเพียงมาใช้ในการดำรงชีวิต ในชีวิตประจำวัน โดยเน้นย้ำให้กำนัน ผู้ใหญ่บ้าน ฯลฯ แจ้งเน้นย้ำให้ประชาชนในพื้นที่นำแนวทางดังกล่าวมาปฏิบัติ

5. การดำเนินงานของศูนย์ดำรงธรรม ทั้งในระดับ จังหวัด และระดับอำเภอ ถือเป็นนโยบาย ไม่ใช่เป็นภารกิจของกระทรวงมหาดไทย แต่เป็นนโยบายของรัฐบาล ซึ่งการดำเนินการนี้จะเป็นขั้นตอนแรกในการแก้ไขปัญหาความเดือดร้อนของประชาชนในพื้นที่ ซึ่งอาจจะใช้ระยะเวลาในการดำเนินการแตกต่างกันไป

**2) เรื่อง การย้ายไปปฏิบัติหน้าที่ของหัวหน้าส่วนราชการ**

ด้วยนายเจริญ แสงเพ็ชร ตำแหน่ง ประมงอำเภอพรหมบุรี ได้รับคำสั่งให้ไปปฏิบัติหน้าที่ ประมงอำเภอ อำเภอสองพี่น้อง จังหวัดสุพรรณบุรี

**3) เรื่อง การเสนอของบประมาณ กลุ่มจังหวัดภาคกลางตอนบน ประจำปีงบประมาณ 2561**

**(เงินเหลือจ่าย)**

จังหวัดสิงห์บุรี แจ้งให้อำเภอพรหมบุรี เสนอโครงการเพื่อของบประมาณเพิ่มเติมในรอบ 2 โดยเน้นย้ำให้จัดทำโครงการที่เกี่ยวข้องกับแหล่งน้ำ เช่น การขุดลอก คู คลอง การพัฒนาแหล่งน้ำ หรือด้านการส่งเสริมการท่องเที่ยว เป็นต้น โดยรวบรวมเสนอโครงการภายในวันที่ 3 มีนาคม 2560

**มติที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมกำนัน ผู้ใหญ่บ้านฯ ครั้งที่ 1/2560 เมื่อวันจันทร์ที่ 2 ธันวาคม 2559**

**สามารถเปิดดูได้ทางเว็บไซต์ www. Phromburi.com**

**ระเบียบวาระที่ 3** เรื่อง **ข้อราชการของส่วนราชการต่างๆ**

3.1 ที่ทำการปกครองอำเภอพรหมบุรี

**1) เรื่อง กำหนดการประชุมประจำเดือน หัวหน้าส่วนราชการ กำนัน ผู้ใหญ่บ้าน ฯ อำเภอพรหมบุรี**

กำหนดการประชุมประจำเดือน มีนาคม 2560 ของหัวหน้าส่วนราชการฯ กำนัน ผู้ใหญ่บ้าน ฯลฯ ตรงกับวันพฤหัสบดีที่ 2 มีนาคม 2560 เวลา 09.00 น. เป็นต้นไป ณ หอประชุม

อำเภอพรหมบุรี

**2) เรื่อง การจัดงาน “สดุดีวีรชนค่ายบางระจัน” ปี 2560**

ด้วยจังหวัดสิงห์บุรี กำหนดจัดงาน “สดุดีวีรชนค่ายบางระจัน” ปี 2560 ระหว่าง วันที่ 4-7 กุมภาพันธ์ 2560 มีกิจกรรมประกอบไปด้วย พิธีบวงสรวงและวางพวงมาลาสักการะดวงวิญญาณวีรชนชาวบ้านบางระจัน พิธีสงฆ์ พิธีสวนสนามของทหาร ตำรวจ อาสาสมัครป้องกันภัยฝ่ายพลเรือน สมาชิกกองอาสารักษาดินแดน (อส.) นักศึกษาวิชาทหาร ลูกเสือชาวบ้าน กำนัน ผู้ใหญ่บ้าน พิธีเจริญจิตภาวนา และ

/ปฏิญาณตน...

-3-

ปฏิญาณตนของนักเรียน นักศึกษา การจัดแสดงหมู่บ้านวิถีชีวิตค่ายบางระจัน กิจกรรมปั่นจักรยานเยี่ยมบ้านวีรชน การแสดงแสง สี เสียง เรื่อง “วีระชนบ้านบางระจัน สถิตฟ้าจารึกดิน” และการแสดงของกลุ่มจังหวัดภาคกลางตอนบน 2 (ลพบุรี สิงห์บุรี ชัยนาท อ่างทอง)

อำเภอพรหมบุรี จึงขอเชิญชวนส่วนราชการ องค์กรปกครองส่วนท้องถิ่นทุกแห่ง กำนัน ผู้ใหญ่บ้าน ฯลฯ เข้าร่วมพิธีตามกำหนดการดังนี้

**วันที่ 4 กุมภาพันธ์ 2560**

**- พิธีวางพวงมาลา ณ บริเวณอนุสาวรีย์วีรชนชาวบ้านบางระจันภายในอุทยานวีรชนค่ายบางระจัน**

เวลา 07.30 น. ผู้ร่วมพิธีลงทะเบียนวางพวงมาลา

เวลา 09.00 น. ผู้ร่วมพิธีวางพวงมาลาตามลำดับการลงทะเบียน

การแต่งกาย เครื่องแบบปกติขาว สวมหมวก (ไว้ทุกข์) หรือ เครื่องแบบสีกากีคอพับแขนยาว

อำเภอจึงให้ส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ไปร่วมพิธีวาง พวงมาลา โดยพร้อมกันเวลา 08.00 น. ณ บริเวณอุทยานวีรชนค่ายบางระจัน

**- พิธีสวนสนามภายในอุทยานวีรชนค่ายบางระจัน**

เวลา 15.00 น. พิธีสวนสนาม ณ บริเวณอุทยานวีรชนค่ายบางระจันจังหวัดมอบหมายให้อำเภอ นำมวลชนเข้าร่วมการสวนสนาม ดังนี้

1. กำนัน ผู้ใหญ่บ้าน จำนวน 50 คน

2. สมาชิก อปพร. จำนวน 50 คน

อำเภอจึงให้กำนัน ผู้ใหญ่บ้านที่อำเภอพิจารณาคัดเลือก จำนวน 50 คน ไปพร้อมกันเวลา 15.30 น. ณ อุทยานวีรชนค่ายบางระจัน ต.บางระจัน อ.ค่ายบางระจัน จ.สิงห์บุรี การแต่งกายเครื่องแบบ สีกากี สวมหมวก ในส่วนองค์กรปกครองส่วนท้องถิ่น ให้นายกองค์กรปกครองส่วนท้องถิ่นนำสมาชิก อปพร. เข้าร่วมพิธีสวนสนามตามที่อำเภอกำหนด

**- พิธีเปิดงาน “สดุดีวีรชนค่ายบางระจัน” ณ บริเวณลานเอนกประสงค์ ด้านข้างศาลาตรีมุข**

**ภายในอุทยานฯ**

เวลา 17.00 น. พิธีเปิดงาน “สดุดีวีรชนค่ายบางระจัน” ผู้ร่วมพิธีแต่งกายชุดสุภาพ

**สำหรับในวันที่ 6 กุมภาพันธ์ 2560**

เวลา 18.45 น. จังหวัดมอบหมายให้อำเภอพรหมบุรีนำมวลชนร่วมชมการแสดงจากกลุ่ม ภาคกลางตอนบน 2 และการแสดง แสง สี เสียง ชุด “วีระชนบ้านบางระจัน สถิตฟ้า จารึกดิน” และการแสดงของกลุ่มจังหวัดภาคกลางตอนบน 2 (ลพบุรี สิงห์บุรี ชัยนาท อ่างทอง) ณ เวทีกลาง บริเวณลานอเนกประสงค์ ด้านข้างศาลาตรีมุข ภายในอุทยานวีรชน ค่ายบางระจัน จำนวน 250 คน

อำเภอจึงให้ \*องค์กรปกครองส่วนท้องถิ่น ทุกแห่งจัดหามวลชนเข้าร่วมชม แสง สี เสียง ฯ

แห่งละ 7 คน

\* กำนัน ผู้ใหญ่บ้าน จัดหามวลชนเข้าร่วมชม แสง สี เสียง ฯหมู่บ้านละ 5 คน

\* การแต่งกายชุดสุภาพ ไว้ทุกข์

**3) เรื่อง การดำเนินงานอำนวยความสะดวกแก่ประชาชนจากต่างจังหวัดในการเดินทางเข้าเฝ้าฯ**

**กราบถวายบังคมพระบรมศพ พระบาทสมเด็จพระปรมินทรมหาภูมิพลอดุลยเดช**

**ระยะที่ 2**

ตามที่กระทรวงมหาดไทย แจ้งแผนดำเนินงานอำนวยความสะดวกแก่ประชาชนจากต่างจังหวัดในการเดินทางเข้าเฝ้าฯ กราบถวายบังคมพระบรมศพพระบาทสมเด็จพระปรมินทรมหาภูมิพล- อดุลยเดช ระหว่างวันที่ 29 ตุลาคม 2559 ถึงวันที่ 20 มกราคม 2560 นั้น

/จังหวัดสิงห์บุรี...

-4-

จังหวัดสิงห์บุรี ได้รับแจ้งจากกระทรวงมหาดไทยว่า ศูนย์บัญชาการติดตามสถานการณ์ (ศตส.) ได้มีมติให้กระทรวงมหาดไทยดำเนินการอำนวยความสะดวกแก่ประชาชนในการเดินทางเข้าเฝ้าฯ กราบถวายบังคมพระบรมศพฯ ต่อไปได้ จึงได้ขยายการปฏิบัติตามแผนดำเนินงานฯ เป็นระยะที่ 2 ตั้งแต่วันที่ 23 มกราคม ถึงวันที่ 30 กันยายน 2560 โดยกำหนดให้จังหวัดใหญ่จัดประชาชน จำนวน 700 คน จังหวัดขนาดกลาง จัดประชาชน 500 คน สำหรับจังหวัดสิงห์บุรี อยู่ในเกณฑ์จังหวัดขนาดเล็ก ให้จัดประชาชน จำนวน 300 คน เข้าเฝ้าฯ ตามกำหนดการ ดังนี้

ครั้งที่ 1 วันที่ 23 มกราคม 2560 อำเภอเมืองสิงห์บุรี จำนวน 300 คน

ครั้งที่ 2 วันที่ 1 มีนาคม 2560 เทศบาลเมืองสิงห์บุรี จำนวน 300 คน

ครั้งที่ 3 วันที่ 5 เมษายน 2560 อำเภอพรหมบุรี จำนวน 300 คน

ครั้งที่ 4 วันที่ 19 พฤษภาคม 2560 อำเภอค่ายบางระจัน จำนวน 300 คน

ครั้งที่ 5 วันที่ 23 มิถุนายน 2560 อำเภออินทร์บุรี จำนวน 300 คน

ครั้งที่ 6 วันที่ 1 สิงหาคม 2560 อำเภอบางระจัน จำนวน 300 คน

ครั้งที่ 7 วันที่ 6 กันยายน 2560 อำเภอท่าช้าง จำนวน 300 คน

เพื่อให้การดำเนินการของจังหวัดสิงห์บุรี เป็นไปด้วยความเรียบร้อย สอดคล้องกับวัตถุประสงค์ของกิจกรรมที่มุ่งเน้นให้ประชาชนเข้าเฝ้าฯ จังหวัดจึงให้ดำเนินการ ดังนี้

ให้อำเภอร่วมกับองค์กรปกครองส่วนท้องถิ่นในพื้นที่ และกำนัน ผู้ใหญ่บ้าน คัดเลือกประชาชน จำนวน 300 คน ตามหลักเกณฑ์ที่ส่วนกลางกำหนด จัดผู้ประสานงานอำเภอ และผู้ประสานประจำรถแต่ละคัน คันละ 1 คน ในแต่ละครั้งตามกำหนดการ

**4) เรื่อง ขอเชิญร่วมงานบำเพ็ญกุศลคล้ายวันมรณภาพหลวงพ่อแพ เขมงฺกโร**

เนื่องด้วยวันศุกร์ที่ 10 กุมภาพันธ์ พ.ศ. 2560 ซึ่งเป็นวันคล้ายวันมรณภาพครบรอบ ปีที่ 18 ของพระเดชพระคุณพระธรรมมุนี (หลวงพ่อแพ เขมงฺกโร) อดีตเจ้าอาวาสวัดพิกุลทอง และ อดีตเจ้าคณะจังหวัดสิงห์บุรี ทางวัดพิกุลทองและคณะศิษยานุศิษย์ จึงได้กำหนดจัดงานการบำเพ็ญกุศล เพื่ออุทิศถวายตามกำหนดการ ดังนี้

เวลา 09.00 น. พระสงฆ์ทรงสมณศักดิ์ 10 รูป รับทักษิณานุปทาน

เวลา 09.30 น. พระราชาคณะแสดงพระธรรมเทศนา 1 กัณฑ์

เวลา 10.30 น. พระราชาคณะ 10 รูป สวดพระพุทธมนต์

เวลา 11.00 น. ถวายภัตตาหารเพลแด่พระภิกษุ – สามเณร 1,000 รูป

- ถวายจตุปัจจัยไทยธรรม – พระสงฆ์อนุโมทนา

- ผู้ร่วมงานรับประทานอาหาร เป็นเสร็จพิธี

อำเภอพรหมบุรี จึงขอเชิญชวน ส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ เข้าร่วมงานการบำเพ็ญกุศล ตามวัน เวลา และสถานที่ ดังกล่าว

**มติที่ประชุม รับทราบ**

ระเบียบวาระที่ 4 **เรื่อง ข้อราชการของส่วนราชการต่างๆ**

**4.1 สถานีตำรวจภูธรพรหมบุรี**

**🖝เรื่อง การปฏิบัติหน้าที่ของสถานีตำรวจภูธรพรหมบุรี**

สถานีตำรวจภูธรขอแจ้งผลการจับกุมในคดียาเสพติด ดังนี้

1. ผลการจับกุมยาเสพติดเดือนธันวาคม 2559 จับกุมได้ 16 ราย มีผู้ต้องหา 16 คน ยาเสพติด จำนวน 200 เม็ด
2. ผลการจับกุมยาเสพติดเดือนมกราคม 2560 จับกุมได้ 15 ราย ผู้ต้องหา 18 คน ยาเสพติด จำนวน 3,800 เม็ด

จึงขอความร่วมมือ กำนัน ผู้ใหญ่บ้าน ฯลฯ ให้ความร่วมมือในการแจ้งข้อมูล เบาะแส ของ ผู้ต้องสงสัย หรือบุคคลแปลกหน้าในชุมชน ให้กับเจ้าหน้าที่ตำรวจ เพื่อที่จะได้ใช้เป็นแนวทางในการดำเนินคดี

**มติที่ประชุม รับทราบ**

/4.2 สำนักงาน...

-**5-**

**4.2 สำนักงานสาธารณสุขอำเภอพรหมบุรี**

**🖝เรื่อง แนวทางการดูแลเยาวชนกับการตั้งครรภ์ก่อนวัยอันควร**

สำนักงานสาธารณสุขอำเภอ ได้รับแจ้งจากสาธารณสุขจังหวัดสิงห์บุรี ว่า เนื่องด้วยในปัจจุบันพบเด็กเยาวชนในเขตจังหวัดสิงห์บุรี ตั้งครรภ์มีอายุเฉลี่ยต่ำสุด คือ 14 ปี ซึ่งเป็นการตั้งครรภ์ก่อน วัยอันควร ซึ่งส่งผลกระทบต่อทั้งแม่และเด็ก ซึ่งขาดความรู้ความเข้าใจ ในการป้องกันการมีเพศสัมพันธ์ ในกลุ่มของเยาวชน

สำนักงานสาธารณสุขอำเภอ จึงขอความร่วมมือกำนัน ผู้ใหญ่บ้าน ฯลฯ ในการเผยแพร่ประชาสัมพันธ์ ทำความเข้าใจ ให้เยาวชนในชุมชนรับทราบ ถึงผลกระทบที่จะเกิดขึ้น ของการมีเพศสัมพันธ์และการตั้งครรภ์ก่อนวัยอันควร เพื่อเป็นการป้องกันในเบื้องต้น

**มติที่ประชุม รับทราบ**

**4.3 สำนักงานพัฒนาชุมชนอำเภอพรหมบุรี**

**🖝เรื่อง จัดส่งเอกสารการเบิกจ่าย โครงการสัมมาชีพ**

สำนักงานพัฒนาชุมชนอำเภอพรหมบุรี ขอแจ้งหมู่บ้านที่ยังไม่ส่งหลักฐานการเบิกจ่ายฯ ขอให้เร่งดำเนินการโดยด่วน เพื่อที่จะได้รวบรวมเอกสารจัดส่งให้จังหวัดต่อไป

**มติที่ประชุม รับทราบ**

**4.3 หน่วยทหารรักษาความสงบในพื้นที่ ร้อย.รส.ที่ 2. มว.รส.ที่ 1 (ป.พัน 712)**

**🖝เรื่อง แจ้งผลการเข้าร่วมปฏิบัติหน้าที่**

หน่วยทหารฯ ขอแจ้งผลการเข้าร่วมปฏิบัติหน้าที่ในพื้นที่ร่วมกับส่วนราชการ ฝ่ายปกครอง ตำรวจ การออกตรวจโรงงานอุตสาหกรรม การเข้าร่วมการไกล่เกลี่ยประนีประนอมข้อพิพาท การตั้งจุดตรวจจุดสกัด การตรวจค้นยาเสพติดในพื้นที การตรวจเยี่ยมเกษตรกร ในพื้นที่

**มติที่ประชุม รับทราบ**

**ประธานฯ** - หากไม่มีผู้ใดจะเสนอเรื่องในที่ประชุมอีก ขอขอบคุณ และขอปิดการประชุม

**เลิกประชุม เวลา 12.00 น.**

(ลงชื่อ) วิจิตรา วันจำแก้ว ผู้จดบันทึกรายงานการประชุม

(นางสาววิจิตรา วันจำแก้ว)

(ลงชื่อ) จินตนา ทาภักดี ผู้ตรวจรายงานการประชุม (นางสาวจินตนา ทาภักดี)